COMENÇA EL PERÍODE DE PREINSCRIPCIONS I MATRÍCULES 2015-2016 DE LA UNIÓ MUSICAL
Sin fecha

La Unió Musical de l’Eliana pretén donar una formació musical a tots aquells que estiguen interessats, i aconseguir que tots participen de les activitats musicals. En el seu afany de poder oferir a tota la gent un ensenyament musical d’acord amb els seus interessos i inquietuds. Per al curs 2015/2016 s’ofereixen els següents cursos:

\- SENSIBILITZACIÓ MUSICAL dirigit a bebés i xiquets de 6 mesos a 4 anys on es comencen a familiaritzar amb la música aportant-los tots els seus beneficis i compartint amb els pares el desenvolupament intel·lectual, auditiu, sensorial i motriu, millorant la seua capacitat d’aprenentatge.

\- JARDÍ MUSICAL (dos cursos) per a xiquets de 5 a 7 anys. Es basen en un tractament pedagògic específic per al descobriment i desenvolupament de les capacitats expressives, musicals i motrius que permeten posteriorment l’aprenentatge del llenguatge musical i l’elecció d’un instrument.

\- PREPARATORI o INICIACIÓ per a xiquets a partir de 8 anys d’adaptació de continguts, tant per als alumnes que han fet jardí musical, com per a aquells alumnes de nou ingrés sense coneixements de llenguatge musical que sobrepassen l’edat legal per al seu inici.

\- INICIACIÓ ADULTS per a tots aquells que tinguen a partir de 16 anys i vullguen aprendre llenguatge musical

\- ENSENYAMENTS ELEMENTALS (quatre cursos) que tenen com a objectiu dotar als alumnes dels coneixements bàsics per a aconseguir una lectura avançada de partitures i aprofundir en l’estudi del solfeig i instrument com a base de tota l’educació musical.

\- INFORMÀTICA MUSICAL dirigit a alumnes amb coneixements musicals que estiguen interessats en programes d’edició de partitures.

\- MÚSICA I HARMONIA MODERNA per a alumnes adults que hagen superat els Ensenyaments Elementals i vullguen tocar en grup adquirint coneixements d’harmonia moderna i xifrat.

\- ENSENYAMENTS PROFESSIONALS en l’Escola es fan de forma no oficial. Així doncs, l’Escola prepara als alumnes perquè puguen accedir a qualsevol curs d’ensenyaments professionals en un Conservatori.

\- MUSICOTERÀPIA s’ofereixen classes tant individuals com a col·lectives on el pacient es beneficia mitjançant un procés terapèutic dirigit per un musicoterapeuta especialitzat, per a restaurar, mantenir i incrementar la salut mental

Musicoteràpia clínica. Sessions dirigides a usuaris amb necessitats especials, TGD, TDA, TDAH, autisme, etc., incloent atenció primerenca per a bebés amb dèficits o risc de patir-los, usuaris amb alguna discapacitat o afectació a nivell físic, sensorial, intel·lectual, etc. Són sessions personalitzades segons el cas a tractar i seguint el protocol d’actuació de la musicoteràpia clínica.

Musicoteràpia prenatal. La musicoteràpia enriqueix l’embaràs tant físicament com psicològica permetent que la música funcione de manera terapèutica. El bebé incorpora al seu desenvolupament la informació sonora que rep, utilitzant la música, els sons i la pròpia veu, com a mitjà de connexió entre mare i fill per a millorar la qualitat emocional de l’embaràs i reforçar el vincle prenatal.

Musicoteràpia per a bebès de 0 a 6 mesos. Qualsevol xiquet/a té la seua pròpia musicalitat, aquesta és una característica que s’ha d’estimular i desenvolupar des de les edats més primerenques. La Musicoteràpia contribueix a formar i enriquir el món sonor del bebè, ajuda a desenvolupar totes les seues capacitats i fomentar un complet desenvolupament mitjançant vivències musicals que comparteixen amb els seus papàs reforçant el vincle afectiu i la comunicació.

Musicoteràpia per a adults. Sessions dirigides a adults que desitgen acostar-se a la música de forma activa i creativa a través de la improvisació, l’audició, la utilització de la veu, l’expressió corporal i instrumental permetent que actue de manera terapèutica fomentant el creixement personal, l’autoestima i el benestar.

CALENDARI DE PREINSCRIPCIONS I MATRÍCULES

ENSENYAMENTS MUSICALS ELEMENTALS

Alumnes nous

Preinscripció: 4 al 13 de maig

Llista d’admesos i places d’instruments: 18 de maig

Matrícula: 1 al 5 de Juny

Examen d’accés escola: 26 de Juny

Alumnes de l’Escola

Matrícula d’instrument: 25 al 29 de maig. Data màxima comunicació de baixa pròxim curs: 24 de juny

Llestes definitives i horari: 3 de Juliol

ENSENYAMENTS PROFESSIONALS

Preinscripció:22 al 26 de juny

Data màxima comunicació de baixa pròxim curs: 24 de juny

Proves d’accés: 1 de juliol

Matrícula: 6 al 10 juliol

Llistes definitives i horaris: 20 de juliol